**ข้อกำหนดวิธีการรวบรวมและจัดเก็บข้อมูลกฎหมายใกล้ตัวที่ประชาชนสนใจ**

**กฎหมายใกล้ตัวที่ประชาชนสนใจ** คือ เนื้อหา (Content) หนึ่งในเว็บไซต์กฎหมายอาเซียน (asean-law.senate.go.th) ที่นำเสนอเรื่องต่างๆ ที่เกี่ยวข้องกับการดำเนินชีวิตของประชาชนในภูมิภาคอาเซียนในรูปแบบ Infographic โดยการอ้างอิงจากข้อกฎหมายที่บัญญัติไว้ของแต่ละประเทศมาเปรียบเทียบให้เห็นความเหมือนและแตกต่างกัน เพื่อเป็นประโยชน์สำหรับประชาชนโดยทั่วไปจะได้ทราบข้อกฎหมายของแต่ละประเทศสมาชิกอาเซียน อันจะเป็นจุดเริ่มต้นสู่สู่การเป็นประชาคมอาเซียนอย่างสมบูรณ์และมั่นคง

**เนื้อหาหรือหัวข้อเรื่องของกฎหมายใกล้ตัวจะต้องมีลักษณะคือ**

1. เป็นเรื่องที่ประชาชนให้ความสนใจหรือเป็นข้อมูลพื้นฐานในการดำเนินชีวิตที่ควรรู้
2. เป็นประโยชน์กับประชาชนโดยส่วนรวมของทุกประเทศในอาเซียน
3. เป็นเรื่องที่มีข้อกฎหมายรองรับเหมือนกันทุกประเทศ

จุดมุ่งหมายของการจัดทำ มุ่งเน้น ให้ประชาชน นิสิต นักศึกษา เข้าถึงข้อมูลได้มากถึง ข้อมูลมีความเชื่อมโยงกัน เพื่อไปสู่เป้าหมายของการเปรียบเทียบกฎหมายแต่ละประเทศและในอนาคตสามารถลงลึกได้ถึงการเปรียบเทียบเป็นรายมาตรา การรวบรวมข้อมูลกฎหมายใกล้ตัวที่ประชาชนสนใจ นำมาเสนอในรูปแบบแผนภาพ หรือภาพ infographic นั้น การจัดทำข้อมูลในรูปแบบดังกล่าว เพื่อให้สอดคล้องกับมติคณะรัฐมนตรี วันที่ 26 มกราคม 2559 ที่มีมติเห็นชอบให้ทุกส่วนราชการนำแนวทางการจัดทำภาพ Infographic มาใช้สร้างความรู้ให้กับประชาชน

ในการจัดทำข้อมูลรูปภาพ 1 ภาพ หรือ 1 เรื่องจะประกอบไปด้วยกฎหมายแต่ละประเทศ รวม 10 ประเทศ ในการนี้ สำนักงานเลขาธิการวุฒิสภา จึงขอความอนุเคราะห์ให้หน่วยงานของท่าน จัดทำภาพ Infographic ดังกล่าว อย่างน้อย 5 เรื่อง มีเป้าหมายที่จะรวบรวมข้อมูลให้แล้วเสร็จ ก่อนเดือนธันวาคม 2559 ทั้งนี้ เพื่อจะได้นำไปเผยแพร่ประชาสัมพันธ์ในงานแถลงผลงานของรัฐบาล รวมถึงสื่อประชาสัมพันธ์อื่นๆ ด้วย

**ตัวอย่างข้อคำถามที่ประชาชนสนใจ**

* ค่าแรงขั้นต่ำของประเทศสมาชิกอาเซียนที่ควรรู้
* คุณขับรถบนทางพิเศษความเร็วไม่เกินเท่าไรจึงจะไม่ผิดกฎหมาย
* การคิดอัตราภาษีมูลค่าเพิ่มของอาเซียนแตกต่างกันอย่างไร
* ถ้าคุณพกอาวุธปืนเข้ามาในประเทศอาเซียนจะมีความผิดหรือไม่
* เด็กที่เกิดในประเทศสมาชิกอาเซียนจะต้องทำอย่างไร
* อัตราค่าโดยสารรถแท็กซี่ของประเทศอาเซียนคิดเท่าไร

**การจัดทำภาพ infographic มี 2 แนวทาง ดังนี้**

แนวทางที่ 1 กรณีหน่วยงานของท่านได้มีการจัดทำข้อมูล ภาพ infographic พร้อมไฟล์ต้นฉบับของกฎหมายที่เกี่ยวข้อง ในรูปแบบ .txt .doc .pdf หรือ URL ของกฎหมายต่างๆ ส่งให้กับฝ่ายเลขานุการคณะฯ


แนวทางที่ 2 กรณีที่หน่วยงานของท่านยังไม่ได้จัดทำ ข้อมูล ภาพ infographic หรืออาจจะไม่พร้อมในการออกแบบ ทางสำนักงานฯ ได้ดำเนินการออกแบบ template (ดังภาพตัวอย่างที่ส่งมาพร้อมจดหมาย) เรียบร้อยแล้ว ดังนั้น ท่านสามารถ จัดส่ง หัวข้อเรื่อง ไฟล์ต้นฉบับของกฎหมายที่เกี่ยวข้อง ในรูปแบบ .txt .doc .pdf หรือ URL ของกฎหมายต่าง ๆ ส่งให้กับฝ่ายเลขานุการคณะฯ เพื่อฝ่ายเลขานุการคณะฯ จะไปดำเนินการจัดทำภาพ infographic ต่อไป

**การจัดหมวดหมู่**

หัวข้อเรื่องที่แสดงทั้งหมดได้จัดหมวดหมู่ตามชื่อหน่วยงานที่มีหน้าที่รับผิดชอบดูแลในเรื่องนั้นๆ ได้แก่ กระทรวงต่างๆ หรืออาจเป็นหน่วยงานอื่นก็ได้ (ขึ้นอยู่กับข้อตกลง MOU)


**การเข้าถึงข้อมูลของกฎหมายใกล้ตัวที่ประชาชนสนใจ**

ผู้ใช้งานเว็บไซต์สามารถเลือกดูข้อมูลที่สนใจโดยคลิ๊กที่ภาพไอคอนบนแผนที่ประเทศกลุ่มอาเซียน ก็จะไปเปิดหน้าแสดงข้อกฎหมายที่เกี่ยวกับหัวข้อเรื่องในประเทศนั้นๆ



ผู้ใช้สามารถคลิกดูต้นฉบับกฎหมายที่เกี่ยวข้อง

ตัวอย่างภาพ Infographic



ตัวอย่างกฎหมายใกล้ตัวที่แสดงบนเว็บไซต์

**ข้อกำหนดทางเทคนิคไฟล์ภาพไอคอน**

ภาพไอคอนคือ ภาพที่สื่อความหมายเกี่ยวกับหัวข้อเรื่องใดเรื่องหนึ่งของประเทศในอาเซียน โดยจะต้องกำหนดมาตรฐานเพื่อให้หน่วยงานอื่น เช่น กระทรวงต่างๆ ส่งไฟล์ข้อมูลมาเป็นรูปแบบที่เข้าใจง่ายเหมือนกันทุกหน่วยงาน ข้อกำหนดของภาพไอคอนมีดังนี้

* + ขนาดภาพไอคอน (Size: 80x80 pixel)
  + เป็นไฟล์ภาพประเภท PNG กำหนดให้ Background เป็น transparency
  + การกำหนดของชื่อไฟล์ภาพตามรูปแบบ คือ รหัสหน่วยงาน-เรื่องที่-ชื่อเรื่อง-รหัสประเทศ.png (Filename format: xxxxx-xx-xxxxx-xx.png) ตัวอย่างเช่น 27000-01-vat-bn.png, 27000-01-vat-kh.png, 27000-02-transportation-id.png, 27000-02-transportation-la.png (ดูรหัสหน่วยงาน, รหัสประเทศจากตารางที่แนบมา)
  + ชื่อไฟล์ใช้ตัวอักษรภาษาอังกฤษและตัวเลขอารบิคเท่านั้น ไม่ใช้อักขระพิเศษอื่นๆ
  + ชื่อและนามสกุลของไฟล์ใช้ตัวอักษรภาษาอังกฤษชนิดตัวพิมพ์เล็กทั้งหมด

**ข้อกำหนดของรายละเอียดข้อความสั้น**

ข้อความสั้นคือ คำ ข้อความ วลี หรือ keyword ที่แสดงคำตอบหรือสรุปสาระสำคัญของข้อมูลในแต่ละหัวข้อเรื่อง เช่น เช่า 20-60 ปี, 30%, 300 บาท/วัน ของแต่ประเทศในอาเซียน โดยที่ข้อความสั้นจะแยกออกจากภาพไอคอน (ไม่ต้องพิมพ์ข้อความใดลงในภาพไอคอน) แต่จะแยกมาจัดเก็บในฐานข้อมูล โดยจัดเก็บในรูปของตัวอักษร (Text) ความยาวไม่เกิน 20 ตัวอักษร ทั้งภาษาไทยและภาษาอังกฤษ ข้อมูลข้อความสั้นนี้จะถูกดึงขึ้นมาแสดงบนเว็บไซต์และแสดงตามชื่อเรื่องแยกตามประเทศในรูปแบบของ Dynamic content

**การอ้างอิงข้อมูลกฎหมาย**

ข้อมูลหัวข้อเรื่อง 1 เรื่องจะประกอบด้วยรายละเอียดของข้อความสั้นจำนวน 10 รายการ (ตามจำนวนประเทศสมาชิกอาเซียน) ซึ่งในแต่ละข้อความสั้นจะต้องมีข้อมูลกฎหมายมารองรับหรืออ้างอิงได้ เช่น ค่าจ้างขั้นต่ำของไทย 300 บาท/วัน จะต้องมีพระราชบัญญัติ ประกาศ หรือกฎหมายอื่นๆ ที่ระบุว่าค่าจ้างขั้นต่ำของไทยนั้นอยู่ที่ 300 บาท/วัน โดยการระบุชื่อกฎหมาย พร้อมทั้งแนบไฟล์ (PDF) หรือ URL ที่เก็บข้อมูลกฎหมายนั้นด้วย

**ตัวอย่างการเก็บรวบรวมข้อมูล**

|  |  |  |  |  |
| --- | --- | --- | --- | --- |
| **ชื่อเรื่องกฎหมายใกล้ตัว**  **(ไทยและอังกฤษ)** | **ชื่อไฟล์ภาพไอคอน** | **ข้อความสั้น**  **(ไทยและอังกฤษ)** | **ชื่อพรบ. กฎกระทรวง หรือ ประกาศ** | **ชื่อไฟล์กฎหมายหรือ url ที่ใช้อ้างอิง** |
| - ค่าแรงขั้นต่ำของประเทศอาเซียน  - Minimum wage in ASEAN | 17000-01-wage-sg.png | 1000 $/Month | Employment Act 2001 | (ชื่อไฟล์แนบ, URL) |
| 17000-01-wage-th.png | 300 ฿/Month | พระราชบัญญัติคุ้มครองแรงงาน พ.ศ. 2551 | (ชื่อไฟล์แนบ, URL) |
| 17000-01-wage-vn.png | 40 $/Hour | Labour codes 1997 | (ชื่อไฟล์แนบ, URL) |

**รหัสประเทศ**

|  |  |
| --- | --- |
| ชื่อประเทศ | รหัสประเทศ (ISO Code) |
| บรูไน | bn |
| กัมพูชา | kh |
| อินโดนีเซีย | id |
| ลาว | la |
| มาเลเซีย | my |
| เมียนมาร์ | mm |
| ฟิลิปปินส์ | ph |
| สิงคโปร์ | sg |
| ไทย | th |
| เวียดนาม | vn |

**รหัสหน่วยงาน**

|  |  |
| --- | --- |
| ชื่อกระทรวง | รหัสหน่วยงาน |
| สำนักนายกรัฐมนตรี | 01000 |
| กระทรวงกลาโหม | 02000 |
| กระทรวงการคลัง | 03000 |
| กระทรวงการต่างประเทศ | 04000 |
| กระทรวงการท่องเที่ยวและกีฬา | 05000 |
| กระทรวงการพัฒนาสังคมและความมั่นคงของมนุษย์ | 06000 |
| กระทรวงเกษตรและสหกรณ์ | 07000 |
| กระทรวงคมนาคม | 08000 |
| กระทรวงทรัพยากรธรรมชาติและสิ่งแวดล้อม | 09000 |
| กระทรวงเทคโนโลยีสารสนเทศและการสื่อสาร | 11000 |
| กระทรวงพลังงาน | 12000 |
| กระทรวงพาณิชย์ | 13000 |
| กระทรวงมหาดไทย | 15000 |
| กระทรวงยุติธรรม | 16000 |
| กระทรวงแรงงาน | 17000 |
| กระทรวงวัฒนธรรม | 18000 |
| กระทรวงวิทยาศาสตร์และเทคโนโลยี | 19000 |
| กระทรวงศึกษาธิการ | 20000 |
| กระทรวงสาธารณสุข | 21000 |
| กระทรวงอุตสาหกรรม | 22000 |
| รัฐสภา (วุฒิสภา,สภาผู้แทนฯ,สถาบันพระปกเกล้า) | 27000 |

ทั้งนี้ ขอเรียนให้ทราบว่า สำนักงานเลขาธิการวุฒิอยู่ระหว่างการปรับปรุง และการพัฒนาฐานข้อมูลกฎหมายของประเทศในกลุ่มอาเซียน ดังนั้น การออกแบบและการพัฒนาเพื่อให้ท่านสามารถ นำเข้าข้อมูลจากหน่วยงานโดยตรง ณ ขณะนี้ ยังไม่สามารถดำเนินการได้ และขอความอนุเคราะห์ท่าน จัดส่งไฟล์ต้นฉบับของกฎหมายต่างๆ ที่เกี่ยวข้อง หรือ URL ของกฎหมายต่างๆ เพื่อนำมาใช้ในการจัดทำภาพ Infographic ต่อไป

อนึ่งหากท่านมีข้อซักถามเพิ่มเติมทางด้านเทคนิค โปรดติดต่อ คุณพิชชา พุ่มชูศรี โทร.02 8319272 -3

มือถือ 086 892 5568 e-mail : pit\_pizza@yahoo.com